Document ID: 32008D0629

KOMISJONI OTSUS,
12. juuni 2008,
millega muudetakse otsust 2005/56/EÜ, millega hariduse, audiovisuaalvaldkonna ja kultuuriga seotud ühenduse tegevuse juhtimiseks asutatakse vastavalt nõukogu määrusele (EÜ) nr 58/2003 Hariduse, Audiovisuaalvaldkonna ja Kultuuri Täitevasutus
(2008/629/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 2002. aasta määrust (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded, (1) eriti selle artikli 3 lõiget 1,
ning arvestades järgmist:
(1)
Komisjoni otsuse 2005/56/EÜ (2) artikli 4 lõike 1 kohaselt usaldatakse Hariduse, Audiovisuaalvaldkonna ja Kultuuri Täitevasutusele (edaspidi „asutus”) ühenduse teatud hariduse, audiovisuaalvaldkonna ja kultuuriga seotud programmide juhtimine, eelkõige Euroopa Parlamendi ja nõukogu otsusega nr 1718/2006/EÜ (3) loodud Euroopa audiovisuaalsektori toetusprogrammi „MEDIA 2007” (2007-2013), mille eesmärk on edendada Euroopa audiovisuaaltööstuse arengut, nõukogu otsusega 2000/821/EÜ (4) loodud programmi „MEDIA Plus - arendamine, levitamine ja müügi edendamine” (2001-2006) ning Euroopa Parlamendi ja nõukogu otsusega nr 163/2001/EÜ (5) loodud Euroopa audiovisuaalprogrammide tööstuse kutsetöötajate koolitusprogrammi „MEDIA - koolitus” (2001-2006) juhtimine.
(2)
Otsuse 2005/56/EÜ artikli 4 lõike 3 kohaselt võib komisjon pärast täitevasutuste komiteega konsulteerimist volitada asutust täitma edasisi samalaadseid ülesandeid muude hariduse, audiovisuaalvaldkonna ja kultuuriga seotud ühenduse programmide rakendamisel.
(3)
Asutuse volitused peaksid samuti hõlmama nõukogu otsusega 95/564/EÜ (6) heaks kiidetud Euroopa audiovisuaalprogrammide tööstuse kutsetöötajate koolitusprogrammi „MEDIA II - koolitus” (1996-2000) ning nõukogu otsusega 95/563/EÜ (7) heaks kiidetud Euroopa päritoluga audiovisuaalteoste arendamise ja levitamise soodustamiseks mõeldud programmi „MEDIA II - arendamine ja levitamine” (1996-2000) alla kuuluvate projektide juhtimist ja lõpuleviimist.
(4)
Seepärast tuleks otsust 2005/56/EÜ muuta.
(5)
Käesoleva otsuse sätted on kooskõlas täitevasutuste komitee arvamusega,
ON TEINUD JÄRGMISE OTSUSE:
Ainus artikkel
Otsuse 2005/56/EÜ artikli 4 lõikele 1 lisatakse järgmised punktid 29 ja 30:
„29)
nõukogu otsusega 95/564/EÜ (8) loodud Euroopa audiovisuaalprogrammide tööstuse kutsetöötajate koolitusprogramm (MEDIA II - koolitus) (1996-2000);
30)
nõukogu otsusega 95/563/EÜ (9) loodud Euroopa päritoluga audiovisuaalteoste arendamise ja levitamise soodustamiseks mõeldud programm (MEDIA II - arendamine ja levitamine) (1996-2000).
Brüssel, 12. juuni 2008

Labels: 4
0
9
12
15